پێکدادانەکانی ئابی ٢٠٢٥ی سلێمانی

پێکدادانەکانی ئابی ٢٠٢٥ی سلێمانی و دەستگیرکردنی لاھور شێخ جەنگی لە شەوی ٢١–٢٢ی ئابی ٢٠٢٥دا ڕوویدا لە سلێمانی، کوردستان. ھێزەکانی ئاسایش لاھور شێخ جەنگیی سیاسەتوانی ئۆپۆزسیۆنیان دەستگیر کرد لە ئپراسیۆنێکدا لە ھۆتێل لالەزار، کە بووە ھۆی پێکدادانی چەکداری، کە چەند کاتژمێرێک بەردەوام بوو، و کوژران و برینداربوونی خەڵک.

 پێشینە 
لاھور شێخ جەنگی، ھاوسەرۆکی پێشووی یەکێتیی نیشتمانیی کوردستان، دوای دەرکردنی لە حیزبەکە لە ٨ی تەممووزی ٢٠٢١دا، حیزبی بەرەی گەلی دامەزراند. لە ٢١ی ئابی ٢٠٢٥دا، دادگایەکی سلێمانی فەرمانی دەستگیرکردنی دا لەژێر مادەی ٥٦ی یاسای سزادانی عێراقی، بە تۆمەتی ھەوڵی کودەتاکردن لەنێو یەکێتیدا. ڕۆژی دواتر، تۆمەتی تری درایە پاڵ لەژێر مادەی ٤٠٦دا (کوشتنی پلانبۆداڕێژراو).

 کاتھێڵ 
 ئێوارەی ٢١ی ئاب: پۆلیس فرمانەکە قبوڵ دەکەن.
 ~٠٣:٠٠، ٢٢ی ئاب: ھێزەکانی ئاسایش ھێرش دەکەنە سەر ھۆتێلەکە بە درۆن، ئۆتۆمبێلی چەکداری، و چەکی قورس.
 ٠٣:٠٠–٠٧:٠٠: شەڕەکە ماوەی نزیکەی چوار کاتژمێر بەردەوام دەبێت؛ ماڵەکانی سەرچنار کە نزیکن زیانیان پێدەگات.
 بەیانیی ٢٢ی ئاب: لاھور شێخ جەنگی و براکانی، پۆڵاد و ئاسۆ شێخ جەنگی دەستبەسەر دەکرێن؛ پۆڵاد بە برینداری دەستبەسەر دەکرێت.
 خۆبەدەستەوەدان: سەرچاوەکان دەڵێن کە ئاوات شێخ جەنگی ھانی خۆبەدەستەوەدانی داوە.
 ٢٢ی ئاب: ھێزەکانی ئاسایش ڕایان گەیاند کە دەستگیرکراوەکان دەبرێنە بەردەم دادگا. کەناڵی ئاسمانیی زووم، کە بە میدیای لاھور شێخ جەنگی دادەندرێت، پەخشی ڕاوەستێندرا و داخرا و پەیامنێرێکی کەناڵەکەش دەستبەسەرکرا-دوای ٢٤ کاتژمێر ئازاد کرا.

 قوربانی و زیانەکان 
ئەسۆشیەیتد پرێس ئاماژە بە پێنج کوژراو دەکات (سێ ئەندامی ئاسایش و دوو ئەندامی بەرەی گەل) لەگەڵ ١٨ بریندار. میدیا کوردییەکان ئاماژە بە لانیکەم کوژرانی سێ ئەندامی ئاسایش دەکەن لەگەڵ ١٩ برینداردا، بەبێ کوژرانی ھیچ کەسێکی مەدەنیی پشتڕاستکراوە. ھاووڵاتییانی دانیشتووی نزیک لالەزار تووشی زیان بوون بەرامبەر بە ماڵ و ئۆتۆمبێلەکانیان.

 ڕێوشوێنە یاسایییەکان 
بەرپرسان وتیان کە فرمانی دەستگیرکردنەکە لەلایەن دادگای لێکوڵینەوەی سلێمانییەوە دەرکراوە و لەلایەن ھێزەکانی ئاسایشی ناوخۆوە جێبەجێ کراوە. لاھور شێخ جەنگی چووە چاودێریی دادگایییەوە، ڕووبەڕووی تۆمەتی مادەکانی ٥٦ و ٤٠٦ بووەوە، بە مافی پیاچوونەوە.
چەند ئەندامێکی ھێزی دووپشکیش دەستبەسەر کران و ڕووبەڕووی دادگا دەبنەوە.

 کاردانەوەی حکوومەت و قەرەبووکردنەوە 
پارێزگاری سلێمانی لیژنەیەکی بۆ قەرەبووکردنەوەی زیانەکان پێکھێنا، بۆ قەرەبووکردنەوەی ئەو ھاووڵاتییانەی کە زەرەرمەند بوون بەھۆی پێکدادانەکانەوە. ئەم دەستپێشخەرییە لەلایەن بافڵ تاڵەبانیی سەرۆکی یەکێتیی نیشتمانیی کوردستانەوە پشتیوانیی لێکرا.

 کاردانەوەکان 
 بەرپرسان: کاربەدەستانی ناوخۆیی و عێراقی پێداگرییان لە شەفافیەت کرد بەھۆی پڕۆسەکەوە.
 نەتەوە یەکگرتووەکان (یۆنامی): داوای ناوەندگیری و پاراستنی ھاووڵاتییانیان کرد.
 ویلایەتە یەکگرتووەکانی ئەمریکا: باڵوێزی ویلایەتە یەکگرتووەکان لە ئەمریکا پێداگریی لە ئارامبوونەوەی دۆخەکە کرد.
 کۆمەڵەکانی مافی مرۆڤ: ڕەخنەیان لە ڕێوشوێنی سەربازیی قورس گرت لە ناوچەیەک کە دانیشتووی مەدەنیی تێدایە.
 تورکیا: نیگەرانیی بەرامبەر بە توندوتیژییەکە دەربڕی.
 بەرەی گەل: ھێرشەکەی بە پاڵنەری حیزبی ناوبرد و ڕەخنەی لە ھێزەکانی ئاسایش گرت بەرامبەر بە بەکارھێنانی ھاوەنھاووێژ، ڕەشاش، و تانک.

 سەرچاوەکان 

پۆل:سلێمانی
پۆل:پێکدادان